31996R0956
L 130/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 956/96 НА КОМИСИЯТА
от 30 май 1996 година
за изменение на Регламент (ЕО) № 2883/94 относно изготвянето на прогнозен баланс на снабдяване на Канарските острови със селскостопански продукти, предмет на специални мерки, предвидени в членове 2, 3, 4 и 5 от Регламент (ЕИО) № 1601/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 822/87 на Съвета от 16 март 1987 г. относно общата организация на пазара на вино (1), последно изменен с Регламент (ЕО) № 1544/95 (2), и по-специално член 56, параграф 4 от него,
като взе предвид Регламент (ЕИО) № 1601/92 на Съвета от 15 юни 1992 г. относно специалните мерки за Канарските острови по отношение на някои селскостопански продукти (3), последно изменен с Регламент (ЕО) № 2537/95 (4) на Комисията, и по-специално член 3, параграф 4 и член 7, втори параграф от него,
като има предвид, че Регламент (ЕО) № 2805/95 на Комисията от 5 декември 1995 г. за определяне на възстановяванията при износ във винения сектор и отмяна на Регламент (ЕИО) № 2137/93 (5) изменя начина, по който се определят възстановяванията при износ във винения сектор, като тези суми се изразяват на хектолитър, независимо от техния алкохолен градус;
като има предвид, че сумите на помощите, посочени в член 3, параграф 2 от Регламент (ЕИО) № 1601/92, съответстват на сумите за възстановяване, като се отчитат условията, произтичащи от географското положение на архипелага; като има предвид, че сумите на помощите следва да се коригират в резултат на промените в сумите за възстановяване, направени в гореспоменатия регламент;
като има предвид, че предвидените в настоящия регламент мерки са в съответствие със становището на Управителния комитет за виното,
ПРИЕ НАСТОЯЩИЯ РЕГЛАМЕНТ:
Член 1
Приложение ХII, част Б към Регламент (ЕО) № 2883/94 на Комисията (6) се заменя с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 май 1996 година.